Folketing
2010-06-02

Tak. Jeg synes ærlig talt, det er ved at blive en meget, meget mærkelig debat. Den handler pludselig om troværdighed hos oppositionen. Må jeg godt minde om, at i 2001 havde vi en regering og havde en procent, som var over 1, og hvad er der sket siden? Der er sket det, at vi er gledet ned ad slisken til et niveau, der er det samme som 1984-niveauet, så vi skal et kvart århundrede tilbage, og hvem har så mest troværdighed? Den regering, som holdt en procent på 1, eller den, som nu er nede på 0,76?